

ประกาศองค์การบริหารส่วนตำบลบ้านพราน

เรื่อง นโยบายการพัฒนาองค์การบริหารส่วนตำบลบ้านพรานให้เป็นหน่วยงานที่มีคุณธรรม

และความโปร่งใสในการบริหารงาน ประจำปีงบประมาณ พ.ศ.2563

--------------------------

ด้วยสำนักงานคณะกรรมการการป้องกันและปราบปรามการทุจริตแห่งชาติ(สำนักงานป.ป.ช.) ได้มีการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment:ITA) ตั้งแต่ปีงบประมาณ พ.ศ.2557 เป็นต้นมา ต่อมาคณะรัฐมนตรี ได้มีมติเมื่อวันที่ 23 มกราคม 2561 ให้หน่วยงานภาครัฐทุกหน่วยงานเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ ในปีงบประมาณ พ.ศ.2561 - 2564 โดยใช้แนวทางและเครื่องมือการประเมินตามที่สำนักงานป.ป.ช.กำหนด

ดังนั้น เพื่อส่งเสริมให้องค์การบริหารส่วนตำบลบ้านพรานเป็นหน่วยงานที่มีคุณธรรมและความโปร่งใสในการบริหารงาน โดยการกำหนดนโยบายหลัก มาตรการ แผนงานหรือโครงการ/กิจกรรม เพื่อยึดถือเป็นแนวปฏิบัติ รวมทั้งเป็นค่านิยมร่วมขององค์การบริหารส่วนตำบลบ้านพรานให้บุคลากรทุกคนพึงยึดถือเป็นแนวปฏิบัติควบคู่กับกฎ ข้อบังคับอื่น ๆ อย่างทั่วถึง จึงกำหนดนโยบายการพัฒนาองค์การบริหารส่วนตำบลบ้านพรานให้เป็นหน่วยงานที่มีคุณธรรมและความโปร่งใสในการบริหารงาน ประจำปีงบประมาณ พ.ศ.2563 ดังต่อไปนี้

**1.ด้านความโปร่งใส** สาธารณชนและประชาชนผู้รับบริการสามารถเข้าถึงข้อมูลขององค์การบริหารส่วนตำบลบ้านพรานได้อย่างสะดวกในช่องทางที่กำหนด มีการเปิดเผยข้อมูลอย่างตรงไปตรงมา สามารถตรวจสอบได้ เปิดโอกาสให้ผู้รับบริการและผู้มีส่วนได้เสียเข้ามามีส่วนร่วมในการดำเนินงานของ องค์การบริหารส่วนตำบลบ้านพรานและมีการจัดการเรื่องร้องเรียนอย่างเป็นระบบ

**แนวปฏิบัติ**

1) ดำเนินการเปิดเผยข้อมูลข่าวสารเกี่ยวกับการจัดซื้อจัดจ้างต่อสาธารณชน

2) ดำเนินการตรวจสอบผลประโยชน์ทับซ้อนที่เกี่ยวข้องกับการจัดซื้อจัดจ้าง เพื่อป้องกันมิให้ราชการเสียประโยชน์

3) ดำเนินการเปิดเผยข้อมูลเกี่ยวกับการดำเนินงานขององค์การบริหารส่วนตำบลบ้านพรานอย่างชัดเจน ถูกต้อง ครบถ้วน และเป็นปัจจุบันอยู่เสมอ

4) เปิดโอกาสให้ผู้มีส่วนได้ส่วนเสียเข้ามามีส่วนร่วมในการดำเนินงานตามภารกิจหลักขององค์การบริหารส่วนตำบลบ้านพราน

5) เปิดโอกาสให้ประชาชน ผู้รับบริการ ผู้มีส่วนได้ส่วนเสีย แสดงความคิดเห็น และติดตามตรวจสอบการดำเนินงานขององค์การบริหารส่วนตำบลบ้านพราน

6) มีระบบการจัดการเรื่องร้องเรียน และประชาสัมพันธ์แนวทางการรับเรื่องร้องเรียนให้ประชาชนรับทราบอย่างชัดเจน รับฟังข้อคิดเห็นและข้อเสนอแนะเพื่อนำมาพัฒนาปรับปรุงการดำเนินงาน

**1.1 นโยบายดำเนินการเกี่ยวกับการจัดซื้อจัดจ้าง** ประกอบด้วย

1.1.1 นโยบายหลัก

มุ่งเน้น และให้ความสำคัญเกี่ยวกับการจัดซื้อจัดจ้างที่ต้องดำเนินการตามที่กฎหมายกำหนดอย่างเคร่งครัด ด้วยความโปร่งใส มิให้เกิดโอกาสในการเกิดการทุจริตในกระบวนการจัดซื้อจัดจ้างได้

1.1.2 มาตรการ/แนวทาง

1) กำกับให้หน่วยงานที่รับผิดชอบการจัดซื้อจัดจ้างดำเนินการเปิดเผยข้อมูลอย่างเป็นระบบเกี่ยวกับการจัดซื้อจัดจ้างผ่านเว็บไซต์ของหน่วยงาน และเว็บไซต์อื่นๆ รวมถึงช่องทางอื่นๆ ที่หลากหลาย

2) กำกับให้หน่วยงานที่เกี่ยวข้องจัดทำข้อมูลสรุปเกี่ยวกับการจัดซื้อจัดจ้างเป็นประจำทุกเดือน และเผยแพร่ต่อที่สาธารณะทั้งทางเว็บไซต์และช่องทางอื่นที่หลากหลาย

3) กำหนดมาตรการตรวจสอบความสัมพันธ์ระหว่างเจ้าหน้าที่ที่เกี่ยวข้องกับการจัดซื้อจัดจ้างและผู้เสนองาน โดยกำหนดเป็นขั้นตอนหนึ่งในกระบวนการจัดซื้อจัดจ้าง เพื่อป้องกันผลประโยชน์ทับซ้อน

4) กำกับให้หน่วยงานที่เกี่ยวข้องจัดให้มีการวิเคราะห์ผลการจัดซื้อจัดจ้าง รวมถึงการรายงานผลการวิเคราะห์ เพื่อนำมาปรับปรุงกระบวนการจัดซื้อจัดจ้างเป็นประจำอย่างต่อเนื่อง

1.1.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.พัฒนาเว็บไซต์การเผยแพร่ข้อมูลการจัดซื้อจัดจ้าง | 1.มีช่องทางการเผยแพร่ข้อมูลการจัดซื้อจัดจ้างผ่านเว็บไซต์ของอบต.อย่างเป็นระบบ  2.ความพึงพอใจของผู้เข้าเยี่ยมชมเว็บไซต์ | - | ปีงบประมาณ 2563 | งานพัสดุ กองคลัง |
| 2.จัดทำรายงาน “การวิเคราะห์การจัดซื้อจัดจ้าง ปัญหาและแนวทางการพัฒนา” | 1.มีรายงานการวิเคราะห์ผลการจัดซื้อจัดจ้าง ในปีที่ผ่านมาและแนวทางแก้ไขปัญหา | - | ปีงบประมาณ 2563 | งานพัสดุ กองคลัง ร่วมกับ หน่วยตรวจสอบภายใน |
|  | 2.มีการนำผลการวิเคราะห์ในปีที่ผ่านมา มาปรับปรุงกระบวนการจัดซื้อจัดจ้างในปีต่อไป | - | ปีงบประมาณ 2563 | งานพัสดุ กองคลัง ร่วมกับ หน่วยตรวจสอบภายใน |
| 3.จัดทำแผนพัฒนาระบบการจัดซื้อจัดจ้าง | มีแผนพัฒนาระบบการจัดซื้อจัดจ้าง | - | ปีงบประมาณ 2563 | งานพัสดุ กองคลัง |

**1.2 นโยบายการให้เปิดเผย และเข้าถึงข้อมูลของหน่วยงาน** ประกอบด้วย

1.2.1 นโยบายหลัก

ส่งเสริมให้มีการเปิดเผยข้อมูลเกี่ยวกับบทบาทภารกิจและข้อมูลการดำเนินงานตามอำนาจหน้าที่ที่กฎหมายกำหนด เพื่อเปิดโอกาสให้ผู้มีส่วนได้ส่วนเสียสามารถเข้าถึงข้อมูลของหน่วยงานได้หลากหลายช่องทาง โดยยึดหลักความถูกต้อง ครบถ้วน เป็นปัจจุบัน ตรงไปตรงมาและตรวจสอบได้ ภายใต้บทบัญญัติของกฎหมาย

1.2.2 มาตรการ/แนวทาง

1) กำหนดให้หน่วยงานประชาสัมพันธ์ จัดทำสื่อเอกสารเผยแพร่ข้อมูลของหน่วยงานในช่องทางที่หลากหลาย

2) พัฒนาบุคลากรของหน่วยงานประชาสัมพันธ์ ให้มีความรอบรู้ข้อมูลต่างๆ ในภาพรวมขององค์การบริหารส่วนตำบลบ้านพรานเพื่อให้บริการข้อมูลตลอดเวลาทำการ

3) พัฒนาเว็บไซต์ของหน่วยงาน เพื่อทำการเผยแพร่ข้อมูลที่เกี่ยวข้อง

4) กำหนดให้ทุกหน่วยงานย่อยในอบต.บ้านพรานจัดทำผลการดำเนินงาน พันธกิจ เพื่อเผยแพร่ผลการดำเนินงานขององค์การบริหารส่วนตำบลบ้านพรานอย่างต่อเนื่อง

1.2.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.พัฒนาเว็บไซต์ของอบต. | เว็บไซต์ของอบต.ฯ |  | ปีงบประมาณ  พ.ศ.2563 | งานประชาสัมพันธ์ สำนักปลัด อบต. |
| 2.พัฒนาเครือข่ายการประชาสัมพันธ์กับองค์กรสื่อภายนอกอบต. | จำนวนเครือข่ายการประชาสัมพันธ์กับองค์กรสื่อภายนอกอบต. |  | ปีงบประมาณ  พ.ศ.2563 | งานประชาสัมพันธ์ สำนักปลัด อบต. |

**1.3 นโยบายส่งเสริมบทบาทของผู้มีส่วนได้ส่วนเสียเข้ามามีส่วนร่วมในการดำเนินงาน** ประกอบด้วย

1.3.1 นโยบายหลัก

ให้ความสำคัญและเปิดโอกาสให้ผู้มีส่วนได้ส่วนเสีย เข้ามามีส่วนร่วมในการดำเนินงาน ตั้งแต่ร่วมแสดงความคิดเห็น ร่วมวางแผน/จัดทำแผนงาน ร่วมดำเนินการ รวมถึงร่วมตรวจสอบการดำเนินงานของ องค์การบริหารส่วนตำบลบ้านพราน

1.3.2 มาตรการ/แนวทาง

1) จัดให้มีคณะกรรมการพัฒนาองค์การบริหารส่วนตำบลบ้านพรานตามพันธกิจ โดยการมีส่วนร่วมของผู้มีส่วนได้ส่วนเสีย

2) ส่งเสริมให้ทุกหน่วยงานภายใน องค์การบริหารส่วนตำบลบ้านพรานดำเนินโครงการภายใต้การมีส่วนร่วมของผู้มีส่วนได้ส่วนเสีย

1.3.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.ส่งเสริมการมีส่วนร่วมของผู้มีส่วนได้ส่วนเสียในการดำเนินงานของ อบต. | จำนวนหน่วยงานที่ได้ดำเนินโครงการโดยการมีส่วนร่วมกับผู้มีส่วนได้ส่วนเสีย |  | ปีงบประมาณ 2563 | สำนักปลัด อบต./กองคลัง/กองช่าง/กองการศึกษา/กองสวัสดิการสังคม |

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 2.พัฒนาแผนงาน/โครงการโดยการมีส่วนร่วมกับผู้มีส่วนได้ส่วนเสีย | จำนวนโครงการที่เกิดจากการมีส่วนร่วมของผู้มีส่วนได้ส่วนเสีย |  | ปีงบประมาณ พ.ศ.2563 | สำนักปลัด อบต./กองคลัง/กองช่าง/กองการศึกษา/กองสวัสดิการสังคม |

**1.4 นโยบายการจัดการเรื่องร้องเรียนเกี่ยวกับการปฏิบัติงาน/การให้บริการของหน่วยงาน** ประกอบด้วย

1.4.1 นโยบายหลัก

ส่งเสริมและพัฒนาระบบการจัดการรับเรื่องร้องเรียนที่มีประสิทธิภาพทั้งเรื่องร้องเรียนเกี่ยวกับการปฏิบัติหน้าที่ของเจ้าหน้าที่ รวมถึงเรื่องร้องเรียนเกี่ยวกับการดำเนินงานขององค์การบริหารส่วนตำบลบ้านพรานเพื่อให้ผู้มีส่วนได้ส่วนเสียเข้ามาร่วมติดตามตรวจสอบ โดยสามารถเข้าถึงระบบการร้องเรียนได้อย่างรวดเร็ว

1.4.2 มาตรการ/แนวทาง

1) จัดให้มีหน่วยงานกลางรับเรื่องร้องเรียน

2) จัดให้มีคู่มือที่แสดงช่องทาง ขั้นตอนการร้องเรียน และกระบวนการจัดการเรื่องร้องเรียน

3) กำกับให้หน่วยงานที่เกี่ยวข้องดำเนินการตามกระบวนการเรื่องร้องเรียนอย่างเคร่งครัด และรายงานผลการจัดการเรื่องร้องเรียนให้ผู้ร้องเรียนทราบตามกำหนดเวลาที่เหมาะสม

4) กำกับให้หน่วยงานที่เกี่ยวข้องจัดทำสรุปรายงานผลการดำเนินการเรื่องร้องเรียน พร้อมระบุปัญหาอุปสรรค เสนอต่อผู้บริหารเพื่อหาแนวทางแก้ไข

1.4.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.จัดตั้งหน่วยงานกลางรับเรื่องร้องเรียน | 1.มีหน่วยงานกลางรับเรื่องร้องเรียน  2.มีเจ้าหน้าที่รับเรื่องร้องเรียน | - | ปีงบประมาณ  พ.ศ.2563 | สำนักปลัด อบต. |
| 2.พัฒนาคู่มือแนวปฏิบัติการจัดการเรื่องร้องเรียนและเผยแพร่คู่มือและ  ขั้นตอนการปฏิบัติใน  การดำเนินการผ่าน  เว็บไซต์ | 1.มีคู่มือแนวปฏิบัติการจัดการเรื่องร้องเรียน  2.มีการเผยแพร่คู่มือและขั้นตอนการปฏิบัติในการดำเนินการเว็บไซต์  3.มีรายงานผลการจัดการเรื่องร้องเรียน | - | ปีงบประมาณ  พ.ศ.2563 | สำนักปลัด อบต. |

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
|  | 4.มีการแจ้งผลการจัดการเรื่องร้องเรียนให้ผู้ร้องเรียนทราบ |  |  |  |

**2.ด้านความพร้อมรับผิด** ผู้บริหารและเจ้าหน้าที่มีความมุ่งมั่นตั้งใจปฏิบัติงานอย่างเต็มประสิทธิภาพ มีความรับผิดชอบต่อผลการปฏิบัติงาน พร้อมรับผิดชอบในการปฏิบัติหน้าที่ให้บรรลุเป้าหมาย

**แนวปฏิบัติ**

1) ผู้บริหารและบุคลากรทุกระดับพร้อมรับผิดชอบต่อผลงานขององค์การบริหารส่วนตำบลบ้านพรานที่ส่งผลกระทบและเกิดความเสียหายต่อสังคมโดยรวม

2) บุคลากรทุกคนปฏิบัติงานด้วยความเต็มใจ เต็มความสามารถโดยมุ่งผลสำเร็จของงาน และพร้อมรับฟังการวิพากษ์หรือติชมจากผู้รับบริการและผู้มีส่วนได้ส่วนเสีย และนำมาปรับปรุงพัฒนางานให้ดียิ่งขึ้น

3) องค์การบริหารส่วนตำบลบ้านพรานพร้อมรับผิดชอบผลการปฏิบัติงานที่ผิดพลาด และมีมาตรการดำเนินการต่อบุคลากรที่ขาดความรับผิดชอบ ซึ่งส่งผลให้เกิดความเสียหายต่อทางราชการ

2.1 ความพร้อมรับผิดในการปฏิบัติงาน/การบริหารงาน ทุกขั้นตอนต้องมีความถูกต้องตามกฎหมาย ระเบียบ อย่างครบถ้วน เคร่งครัด ประกอบด้วย

2.1.1 นโยบายหลัก

ส่งเสริมสนับสนุนให้บุคลากรทุกระดับทั้งผู้บริหารและเจ้าหน้าที่ให้ความสำคัญกับการปฏิบัติงาน/การบริหารงาน ด้วยความมุ่งมั่น อย่างเต็มประสิทธิภาพ มีความรับผิดชอบต่อการปฏิบัติหน้าที่โดยยึดหลักความถูกต้อง เป็นธรรม เท่าเทียม โดยสนับสนุนส่งเสริมให้ผู้บริหารทุกระดับ ยึดหลักการบริหารตามหลักธรรมาภิบาลโดยเคร่งครัดและต่อเนื่อง และกำกับให้บุคลากรทุกฝ่ายปฏิบัติหน้าที่ตามกรอบจรรยาบรรณของข้าราชการองค์การบริหารส่วนตำบลบ้านพราน

2.1.2 มาตรการ/แนวทาง

1) สนับสนุนให้เจ้าหน้าที่จัดให้ทำคู่มือการปฏิบัติงานตามภารกิจ และเผยแพร่ให้สาธารณชนทราบในช่องทางที่หลากหลาย

2) จัดให้มีการแสดงขั้นตอนการปฏิบัติตามภารกิจหลัก และระยะเวลาที่ใช้ในการดำเนินการเพื่อให้ผู้รับบริการหรือให้ผู้มีส่วนได้ส่วนเสียทราบอย่างชัดเจน

3) สร้างขวัญและแรงจูงใจโดยการประกาศยกย่องให้แก่บุคลากรที่มีจรรยาบรรณดีเด่น ประจำปี

4) กำหนดให้มีการติดตามตรวจสอบประเมินผลการบริหารงานของผู้บริหารระดับหน่วยงานภายใน องค์การบริหารส่วนตำบลบ้านพราน

5) ดำเนินการตามระเบียบวินัยบุคลากรขององค์การบริหารส่วนตำบลบ้านพรานอย่างเคร่งครัด

2.1.3 แผนงานหรือโครงการ / กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.ติดตามตรวจสอบประเมินผลหารบริหารงานของผู้บริหารระดับหน่วยงานภายใน อบต. | 1.มีรายงานผลการติดตามตรวจสอบประเมินผลการบริหารงานของผู้บริหาร | - | ปีงบประมาณ 2563 | คณะกรรมการติดตาม ตรวจสอบ ประเมินผลการบริหารงานของผู้บริหาร |

**2.2 นโยบายการแสดงเจตจำนงของผู้บริหารในการบริหารงานอย่างซื่อสัตย์สุจริต และมีธรรมาภิบาล** ประกอบด้วย

2.2.1 นโยบายหลัก

ส่งเสริมให้ผู้บริหารทุกระดับมีความมุ่งมั่นตั้งใจที่จะนำหน่วยงานให้ดำเนินงานตามภารกิจด้วยความโปร่งใส ปราศจากการทุจริต บริหารราชการโดยยึดหลักซื่อสัตย์ สุจริต และพร้อมรับผิดชอบหากเกิดความไม่เป็นธรรมหรือการทุจริตขึ้นใน องค์การบริหารส่วนตำบลบ้านพราน

2.2.2 มาตรการ/แนวทาง

1) จัดให้มีการแสดงเจตจำนงว่าจะบริหารงานด้วยความซื่อสัตย์สุจริตต่อเจ้าหน้าที่ในหน่วยงานและต่อสาธารณชน

2) กำหนดนโยบาย มาตรการ แผนงาน หรือโครงการ/กิจกรรม เพื่อพัฒนาหน่วยงานให้มีคุณธรรม และความโปร่งใสตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ ในแต่ละด้าน คือ ด้านความโปร่งใส ด้านความพร้อมรับผิด ด้านความปลอดจากการทุจริตในการปฏิบัติงาน ด้านวัฒนธรรมคุณธรรมในองค์กร ด้านคุณธรรมการทำงานในหน่วยงาน และด้านการสื่อสารภายในหน่วยงาน

**3.ด้านความปลอดจากการทุจริตในการปฏิบัติงาน** ส่งเสริมให้บุคลากรปฏิบัติตนตามประมวลจริยธรรมและจรรยาบรรณข้าราชการขององค์การบริหารส่วนตำบลบ้านพรานและรักษาวินัยข้าราชการโดยเคร่งครัด

**แนวปฏิบัติ**

1) ผู้บังคับบัญชาและบุคลากรทุกคนรักษาจรรยาบรรณข้าราชการอบต.และวินัยของตนเอง เสริมสร้างพัฒนาให้ผู้อยู่ใต้บังคับบัญชารักษาจรรยาบรรณข้าราชการและมีวินัยรวมทั้งป้องกันไม่ให้ผู้อยู่ใต้บังคับบัญชากระทำผิดวินัย

2) องค์การบริหารส่วนตำบลบ้านพรานดำเนินการทางวินัยแก่ผู้กระทำผิดวินัยอย่างเคร่งครัด

3.1 นโยบายในการป้องกันไม่ให้บุคลากรมีการรับหรือเรียกรับเงิน สิ่งของ หรือผลประโยชน์ใดๆ จากผู้มีส่วนได้ส่วนเสีย ประกอบด้วย

3.1.1 นโยบายหลัก

ให้ความสำคัญในการป้องกันไม่ให้บุคลากรรับหรือเรียกรับเงินสิ่งของหรือผลประโยชน์ใดๆ จากผู้มีส่วนได้ส่วนเสียตามหลักนิติธรรม โดยยึดหลักความซื่อสัตย์สุจริตในการปฏิบัติหน้าที่ เข้มงวดกับการปฏิบัติงานของบุคลากรทุกระดับ รวมทั้งใช้มาตรการเด็ดขาดเพื่อป้องกันไม่ให้บุคลากรเรียกรับเงิน สิ่งของ หรือผลประโยชน์อื่นใดจากผู้มีส่วนได้ส่วนเสีย

3.1.2 มาตรการ/แนวทาง

1) กำหนดให้มีคู่มือการปฏิบัติงานเพื่อป้องกันผลประโยชน์ทับซ้อนของหน่วยงาน และเผยแพร่ให้ถือปฏิบัติโดยทั่วกัน

2) ให้ความรู้เกี่ยวกับการลงโทษทางวินัย เมื่อบุคลากรกระทำความผิดเพื่อให้บุคลากรตระหนักในการไม่รับหรือเรียกรับเงิน สิ่งของ หรือผลประโยชน์ใดๆ จากผู้มีส่วนได้ส่วนเสีย

3.1.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.จัดประชุม/อบรม/สัมมนาแลกเปลี่ยนความรู้เกี่ยวกับ “การป้องกันผลประโยชน์ทับซ้อน”ภายในหน่วยงาน (ให้ความรู้เกี่ยวกับการลงโทษทางวินัยเมื่อบุคลากรกระทำความผิดในการรับหรือเรียกรับเงิน สิ่งของ หรือผลประโยชน์อื่นใดจากผู้มีส่วนได้ส่วนเสีย) | 1.มีรายงานการประชุม/อบรม/สัมมนาแลกเปลี่ยนความรู้เกี่ยวกับ “การป้องกันผลประโยชน์ทับซ้อน” ภายในหน่วยงาน | - | ปีงบประมาณ 2563 | สำนักปลัด อบต./กองคลัง/กองช่าง/กองการศึกษา/กองสวัสดิการสังคม |

**3.2 นโยบายหลักเกี่ยวกับการป้องกันไม่ให้บุคลากรใช้ตำแหน่งหน้าที่ในการเอื้อประโยชน์** ประกอบด้วย

3.2.1 นโยบายหลัก

ให้ความสำคัญและใช้มาตรการเด็ดขาดเกี่ยวกับการป้องกันไม่ให้บุคลากรใช้ตำแหน่งหน้าที่ของตนอย่างไม่เป็นธรรมเพื่อเอื้อประโยชน์แก่ตนเอง พวกพ้อง หรือผู้อื่น โดยยึดหลักความซื่อสัตย์สุจริตในการปฏิบัติหน้าที่

3.2.2 มาตรการ/แนวทาง

1) กำหนดให้มีการรณรงค์เผยแพร่ หรือให้ความรู้เกี่ยวกับโทษวินัยในการใช้ตำแหน่งหน้าที่ของตนอย่างไม่เป็นธรรมเพื่อเอื้อประโยชน์แก่ตนเอง พวกพ้อง หรือผู้อื่น

2) สอดส่องและป้องกันการปฏิบัติงานของบุคลากรไม่ให้มีพฤติกรรมที่เข้าข่ายการใช้ตำแหน่งในการเอื้อประโยชน์แก่ตนเอง พวกพ้อง หรือผู้อื่น

3.2.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.จัดประชุม/อบรม/สัมมนาแลกเปลี่ยนความรู้เกี่ยวกับ “การป้องกันผลประโยชน์ทับซ้อน”ภายในหน่วยงาน (ให้ความรู้เกี่ยวกับการลงโทษทางวินัยเมื่อบุคลากรกระทำความผิดในการรับหรือเรียกรับเงิน สิ่งของ หรือผลประโยชน์อื่นใดจากผู้มีส่วนได้ส่วนเสีย) | 1.มีรายงานการประชุม/อบรม/สัมมนาแลกเปลี่ยนความรู้เกี่ยวกับ “การป้องกันผลประโยชน์ทับซ้อน” ภายในหน่วยงาน | - | ปีงบประมาณ 2563 | สำนักปลัด อบต./กองคลัง/กองช่าง/กองการศึกษา/กองสวัสดิการสังคม |

**3.3 นโยบายเกี่ยวกับความปลอดจากการทุจริตเชิงนโยบาย** ประกอบด้วย

3.3.1 นโยบายหลัก

ตระหนัก และให้ความสำคัญการทุจริตเชิงนโยบาย ซึ่งมีลักษณะเป็นการทุจริตที่เกิดจากความสัมพันธ์เกื้อหนุนกันระหว่างผู้บริหารของหน่วยงานกับผู้มีส่วนได้ส่วนเสียที่เป็นหน่วยงานธุรกิจเอกชน/พวกพ้อง หรือมีการแทรกแซงทางการเมืองร่วมด้วย เพื่อเอื้อประโยชน์ในสัญญาโครงการหรือสัมปทานของหน่วยงาน หรือแลกเปลี่ยนกับการกำหนดนโยบายหรือการอนุมัติใดๆ ของผู้บริหารหน่วยงาน

3.3.2 มาตรการ/แนวทาง

1) กำหนดให้มีการรณรงค์เผยแพร่ หรือให้ความรู้เกี่ยวกับโทษวินัย เมื่อมีการทุจริตเชิงนโยบาย

2) กำหนดให้มีการติดตามตรวจสอบประเมินผลการบริหารงานของผู้บริหารระดับหน่วยงานภายใน องค์การบริหารส่วนตำบลบ้านพราน

3.3.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.จัดประชุม/อบรม/สัมมนาแลกเปลี่ยนความรู้เกี่ยวกับ “การป้องกันผลประโยชน์ทับ | 1.มีรายงานการประชุม/อบรม/สัมมนาแลกเปลี่ยนความรู้เกี่ยวกับ “การป้องกันผลประโยชน์ทับซ้อน” ภายในหน่วยงาน | - | ปีงบประมาณ 2563 | สำนักปลัด อบต./กองคลัง/กองช่าง/กองการศึกษา/กองสวัสดิการสังคม |

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| ซ้อน”ภายในหน่วยงาน (ให้ความรู้เกี่ยวกับการลงโทษทางวินัยเมื่อบุคลากรกระทำความผิดในการรับหรือเรียกรับเงิน สิ่งของ หรือผลประโยชน์อื่นใดจากผู้มีส่วนได้ส่วนเสีย) |  |  |  |  |

**4.ด้านวัฒนธรรมคุณธรรมในองค์กร** วัฒนธรรมการทำงานขององค์การบริหารส่วนตำบลบ้านพรานเป็นไปอย่างมีคุณธรรมและธรรมาภิบาล เริ่มต้นจากการรักษาความซื่อสัตย์สุจริตในตนเองและมีค่านิยมร่วมในการต่อต้านทุจริต มีแนวทางการปฏิบัติงาน เพื่อป้องกันการทุจริตและประพฤติมิชอบ

**แนวปฏิบัติ**

1) ผู้บริหารสูงสุดเป็นผู้นำในการแสดงเจตจำนงซื่อสัตย์สุจริต และกำหนดให้มีการปฏิบัติงานด้านการป้องกันและปราบปรามการทุจริตอย่างเป็นรูปธรรม

2) แต่งตั้งคณะทำงานต่อต้านการทุจริตเพื่อการบริหารงานที่โปร่งใส ดำเนินการปรับปรุงพัฒนาระบบงาน กำหนดมาตรการ ออกระเบียบ เพื่อป้องกันการทุจริตและประพฤติมิชอบ รวมถึงการเกิดผลประโยชน์ทับซ้อนในการดำเนินงาน

4.1 นโยบายการปลูกฝังและการสร้างให้เกิดวัฒนธรรมสุจริตในหน่วยงาน ประกอบด้วย

4.1.1 นโยบายหลัก

การให้ความสำคัญกับการถ่ายทอดพฤติกรรมการทำงานที่ดีให้กับบุคลากร มีคุณธรรมและซื่อสัตย์สุจริตให้แก่กันอยู่เสมอ ไม่ยอมรับ ไม่ทนต่อพฤติกรรมการทุจริตในการปฏิบัติงานทุกประเภท เกิดความอายและกลัวที่จะกระทำการทุจริต ไม่เพิกเฉยและพร้อมที่จะดำเนินการเพื่อยับยั้งการทุจริต

4.1.2 มาตรการ/แนวทาง

1) กำหนดให้มีการรณรงค์หรือให้ความรู้เกี่ยวกับการลงโทษวินัยเมื่อบุคลากรกระทำการทุจริต

2) สร้างแรงจูงใจเพื่อให้บุคลากรมีการปฏิบัติงานอย่างสุจริต ไม่เพิกเฉย และพร้อมที่จะดำเนินการเพื่อยับยั้งการทุจริต

4.1.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.รณรงค์หรือให้ความรู้เกี่ยวกับการลงโทษวินัยเมื่อบุคลากรกระทำการทุจริต | 1.มีกิจกรรมรณรงค์หรือให้ความรู้เกี่ยวกับการลงโทษทางวินัยเมื่อบุคลากรกระทำการทุจริต | - | ปีงบประมาณ  พ.ศ.2563 | งานนิติการและงานการเจ้าหน้าที่ สำนักปลัด อบต. |

**4.2 นโยบายเกี่ยวกับการดำเนินการเพื่อป้องกันผลประโยชน์ทับซ้อนในหน่วยงาน** ประกอบด้วย

4.2.1 นโยบายหลัก

ให้ความสำคัญเกี่ยวกับการดำเนินการเพื่อป้องกันผลประโยชน์ทับซ้อนในหน่วยงาน โดยให้บุคลากรในหน่วยงานมีความเข้าใจเกี่ยวกับการกระทำที่เป็นผลประโยชน์ทับซ้อนหรือสามารถแยกแยะประโยชน์ส่วนตนและผลประโยชน์ส่วนรวมได้ และให้บุคลากรถือปฏิบัติอย่างเคร่งครัด

4.2.2 มาตรการ/แนวทาง

1)กำหนดให้มีการจัดทำคู่มือเกี่ยวกับการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบลบ้านพราน

2.กำหนดให้มีการถ่ายทอดความรู้เกี่ยวกับเรื่องผลประโยชน์ทับซ้อน

4.2.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.จัดทำคู่มือเกี่ยวกับการปฏิบัติงานเพื่อป้องกันผลประโยชน์ทับซ้อนและให้ความรู้เกี่ยวกับคู่มือการปฏิบัติงานเพื่อป้องกันผลประโยชน์ทับซ้อนกับบุคลากรรวมทั้งมีการปรับปรุงขั้นตอน/แนวทางการปฏิบัติงานหรือระเบียบที่เกี่ยวกับการป้องกันผลประโยชน์ทับซ้อน | 1.มีคู่มือเกี่ยวกับการปฏิบัติงานเพื่อป้องกันผลประโยชน์ทับซ้อนของอบต. | - | ปีงบประมาณ 2563 | สำนักปลัด อบต./กองคลัง/กองช่าง/กองการศึกษา/กองสวัสดิการสังคม |

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 2.จัดประชุม/อบรม/สัมมนาแลกเปลี่ยนความรู้เรื่องเกี่ยวกับ “การป้องกันผลประโยชน์ทับซ้อน”ภายในหน่วยงาน | 1.มีรายงานการประชุม/อบรม/สัมมนาแลกเปลี่ยนความรู้เรื่องเกี่ยวกับ “การป้องกันผลประโยชน์ทับซ้อน” ภายในหน่วยงาน | - | ปีงบประมาณ 2563 | สำนักปลัด อบต./กองคลัง/กองช่าง/กองการศึกษา/กองสวัสดิการสังคม |

**4.3 นโยบายการป้องกันและปราบปรามการทุจริตในหน่วยงาน** ประกอบด้วย

4.3.1 นโยบายหลัก

ให้ความสำคัญกับการป้องกันการทุจริต โดยจัดทำแผนป้องกันและปราบปรามการทุจริตของหน่วยงานและการนำแผนไปสู่การปฏิบัติอย่างเป็นรูปธรรมและมีประสิทธิภาพ รวมทั้งให้ความสำคัญกับกระบวนการตรวจสอบถ่วงดุลภายในเกี่ยวกับการดำเนินงานที่มีความเสี่ยงหรือมีโอกาสที่จะเกิดการทุจริต

4.3.2 มาตรการ/แนวทาง

1) กำหนดให้มีการจัดทำแผนปฏิบัติการป้องกันการทุจริตประพฤติมิชอบดำเนินการและประเมินผลการดำเนินงาน รวมทั้งรายงานตามแผนปฏิบัติการป้องกันทุจริตประพฤติมิชอบ

2) จัดตั้งกลุ่มบุคลากรหรือจัดตั้งชมรมเพื่อการบริหารงานโปร่งใส ช่วยการป้องกันและตรวจสอบการทุจริตประพฤติมิชอบทุกรูปแบบ

4.3.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.จัดทำแผนปฏิบัติการป้องกันการทุจริตประพฤติมิชอบ และรายงานผลการปฏิบัติงานตามแผนปฏิบัติการป้องกันการทุจริตประพฤติมิชอบให้ผู้บริหารทราบ | 1.แผนปฏิบัติการป้องกันการทุจริตประพฤติมิชอบ | - | ปีงบประมาณ 2563 | งานนิติการ  สำนักปลัด อบต. |

**5.ด้านคุณธรรมการทำงานในหน่วยงาน** มีระบบการปฏิบัติงานที่ได้มาตรฐานเป็นไปตามหลักธรรมาภิบาล และมีคุณธรรมในการปฏิบัติงาน

**แนวปฏิบัติ**

1) มีการกำหนดขั้นตอน คู่มือ หรือมาตรฐานการปฏิบัติงานที่ชัดเจน มีการปฏิบัติงานตามคู่มือหรือมาตรฐานเพื่อลดการใช้ดุลยพินิจของเจ้าหน้าที่ และให้ความสำคัญกับการปฏิบัติงานอย่างเป็นธรรม เท่าเทียม และเป็นไปตามหลักธรรมาภิบาล

2) มีระบบการตรวจสอบเพื่อป้องกันการละเว้นการปฏิบัติหน้าที่ของเจ้าหน้าที่และกำกับมาตรฐานการปฏิบัติงานอย่างเคร่งครัดโดยผู้บังคับบัญชาทุกระดับ

3) ผู้บริหารทุกระดับมีคุณธรรมในการบริหารงาน ทั้งด้านการบริหารงานบุคคล การบริหารงบประมาณ และการมอบหมายงานอย่างเป็นธรรม

4) ผู้บริหารทุกระดับเสริมสร้างสภาพแวดล้อมที่เอื้ออำนวยและสนับสนุนการปฏิบัติงานของเจ้าหน้าที่ให้มีประสิทธิภาพและประสิทธิผล

**5.1 นโยบายเกี่ยวกับการกำหนดคู่มือหรือมาตรฐานการปฏิบัติงานตามภารกิจหลักที่ชัดเจนและเป็นไปตามระเบียบขั้นตอน และมีระบบป้องกันและตรวจสอบเพื่อป้องกันการละเว้นการปฏิบัติหน้าที่** ประกอบด้วย

5.1.1 นโยบายหลัก

ให้ความสำคัญและเข้มงวดกับการปฏิบัติงานของบุคลากรตามมาตรฐาน/คู่มือการปฏิบัติงาน โดยยึดหลักความถูกต้องและความเสมอภาค ตามกฎหมาย กฎ ระเบียบ และข้อบังคับอย่างเคร่งครัด และเป็นธรรม

5.1.2 มาตรการ/แนวทาง

1) ให้มีการปฏิบัติงานตามคู่มือหรือมาตรฐานการปฏิบัติงานตามภารกิจ

2) ให้มีการปฏิบัติงาน/การบริการตามภารกิจหลักด้วยความเป็นธรรม

3) ให้บุคลากรปฏิบัติงานตามระเบียบ ขั้นตอนอย่างเคร่งครัด เป็นมาตรฐาน และยึดหลักความถูกต้อง

5.1.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.โครงการจัดทำคู่มือพัฒนาส่งเสริมการปฏิบัติตามมาตรฐานทางจริยธรรมและการบริหารจัดการผลประโยชน์ทับซ้อน เพื่อบริการประชาชนและสถานประกอบการ | 1.ได้คู่มือพัฒนาส่งเสริมการปฏิบัติตามมาตรฐานทางจริยธรรมและการบริหารจัดการผลประโยชน์ทับซ้อน เพื่อบริการประชาชนและสถานประกอบการในพื้นที่ จำนวน 1 เรื่อง | - | ปีงบประมาณ 2563 | สำนักปลัด อบต./กองคลัง/กองช่าง/กองการศึกษา/กองสวัสดิการสังคม |

**5.2 นโยบายคุณธรรมในการบริหารงานบุคคล**

5.2.1 นโยบายหลัก

ให้ความสำคัญเกี่ยวกับระบบคุณธรรมการบริหารทรัพยากรบุคคลด้วยหลักคุณธรรม ยึดหลักการคำนึงถึงความรู้ความสามารถและมาตรฐานการปฏิบัติงาน และหลักความยุติธรรม

5.2.2 มาตรการ/แนวทาง

1) จัดทำแนวทางหรือวิธีปฏิบัติการบริหารงานบุคคลด้านการบริหารทรัพยากรบุคคลให้มีความชัดเจน เช่น การบรรจุ แต่งตั้ง โยกย้าย การพิจารณาความดีความชอบเพื่อเลื่อนขั้นเงินเดือน และการพัฒนาทรัพยากรบุคคลในรูปแบบต่างๆ

2) จัดให้มีการบริหารทรัพยากรบุคคลด้วยระบบคุณธรรม ไม่ใช้หลักอุปถัมภ์ และใช้หลักความมั่นคงการรับรองการเป็นอาชีพ มีทางก้าวหน้า มีค่าตอบแทน และสวัสดิการที่เหมาะสม ที่เป็นเกียรติและศักดิ์ศรี

3) สร้างแรงจูงใจเพื่อรักษาบุคลากรให้ปฏิบัติงานด้วยความจงรักภักดี

5.2.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.โครงการพัฒนาแผนบริหารและพัฒนาบุคลากรองค์การบริหารส่วนตำบลบ้านพราน | 1.ร้อยละของการดำเนินการตามตัวชี้วัดในแผนบริหารและแผนพัฒนาบุคลากร | - | ปีงบประมาณ 2563 | สำนักปลัด อบต./กองคลัง/กองช่าง/กองการศึกษา/กองสวัสดิการสังคม |
| 2.โครงการพัฒนาศักยภาพบุคลากรสายวิชาการและสายวิชาชีพเฉพาะ  Thailand 4.0 | 1.ร้อยละของบุคลากรที่ได้รับการพัฒนา | - | ปีงบประมาณ 2563 | สำนักปลัด อบต./กองคลัง/กองช่าง/กองการศึกษา/กองสวัสดิการสังคม |

**5.3 นโยบายคุณธรรมในการบริหารงบประมาณ** ประกอบด้วย

5.3.1 นโยบายหลัก

ให้ความสำคัญกับการบริหารงบประมาณและการใช้จ่ายเงินงบประมาณอย่างเป็นระบบ ตามหลักความโปร่งใส หลักนิติธรรม ตรวจสอบได้และพิจารณาใช้จ่ายในสิ่งที่จำเป็นต่อการดำเนินงานตามภารกิจขององค์การบริหารส่วนตำบลบ้านพรานอย่างมีประสิทธิภาพ/ประสิทธิผล โดยยึดหลักความคุ้มค่า

5.3.2 มาตรการ/แนวทาง

บริหารงบประมาณโดยใช้หลักธรรมาภิบาล และการใช้จ่ายเงินงบประมาณให้เป็นไปด้วยความจำเป็น คุ้มค่า โปร่งใส และตรวจสอบได้ ยึดหลักการบริหารมุ่งเน้นผลสัมฤทธิ์และบริหารงบประมาณแบบมุ่งเน้นผลงาน

5.3.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.โครงการติดตามการใช้จ่ายงบประมาณ | 1.ร้อยละ 75 ของการดำเนินการตามแผนการใช้จ่ายงบประมาณ | - | ปีงบประมาณ 2563 | คณะกรรมการกำกับติดตามผลงานผู้บริหาร/งานแผนและ |

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
|  |  |  |  | งานแผนและงบประมาณ สำนักปลัด อบต. |
|  | 2.ร้อยละโครงการที่ผลการดำเนินงานมีความคุ้มค่า | - | ปีงบประมาณ 2563 | คณะกรรมการกำกับติดตามผลงานผู้บริหาร/งานแผนและงบประมาณ สำนักปลัด อบต. |

**5.4 นโยบายในการมอบหมายที่มีความเป็นธรรม เท่าเทียม และไม่เลือกปฏิบัติ** ประกอบด้วย

5.4.1 นโยบายหลัก

ให้ความสำคัญเกี่ยวกับการมอบหมายงานให้แก่ผู้ใต้บังคับบัญชา โดยการกระจายงานในหน้าที่ความรับผิดชอบ และอำนาจการตัดสินใจภายในขอบเขตที่กำหนด โดยไม่เลือกปฏิบัติ เป็นธรรมแก่ผู้รับมอบหมายงานทุกคนอย่างเท่าเทียมกัน มีการสื่อสารและเอาใจใส่ติดตามในการมอบหมายงานที่ได้มอบหมายไปตลอดจนรับผิดชอบในผลของงานที่ได้รับมอบหมาย

5.4.2 มาตรการ/แนวทาง

1)กระจายอำนาจหน้าที่และมอบหมายงานในหน้าที่รับผิดชอบ โดยคำนึงถึงขอบเขตอำนาจหน้าที่ตามกฎหมายโดยไม่เลือกปฏิบัติ

2)ติดตามตรวจสอบและรับผิดชอบผลของงานที่ได้รับมอบหมาย

5.4.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.โครงการพัฒนากรอบภาระงานบุคลากร | 1.กรอบภาระงานของบุคลากรสายวิชาการและสายปฏิบัติ | - | ปีงบประมาณ 2563 | งานการเจ้าหน้าที่ สำนักปลัด อบต. |

**5.5 นโยบายที่ให้ความสำคัญกับสภาพแวดล้อมที่เอื้ออำนวยและส่งเสริมการปฏิบัติงาน** ประกอบด้วย

5.5.1 นโยบายหลัก

ให้ความสำคัญกับสภาพแวดล้อมการทำงานของผู้ปฏิบัติงาน ส่งเสริมสนับสนุนในการสร้างสภาพแวดล้อมที่เอื้ออำนวยต่อการปฏิบัติงาน

5.5.2 มาตรการ/แนวทาง

การจัดสภาพแวดล้อมการทำงานตามความต้องการของบุคลากรของอบต.ที่เหมาะสม จำเป็น ที่เอื้ออำนวยและส่งเสริมการปฏิบัติงาน

5.5.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.โครงการปรับภูมิทัศน์สภาพแวดล้อม | 1.ระดับความสำเร็จของการพัฒนาสภาพแวดล้อมสู่อบต.น่าอยู่ | - | ปีงบประมาณ 2563 | สำนักปลัด อบต./กองคลัง/กองช่าง/กองการศึกษา/กองสวัสดิการสังคม |
| 2.จัดหาครุภัณฑ์การศึกษา | 1.ร้อยละของรายการครุภัณฑ์ที่ได้รับเป็นไปตามแผนการจัดหาพัสดุ |  | ปีงบประมาณ 2563 | งานพัสดุ |
| 3.จัดหาครุภัณฑ์คอมพิวเตอร์ | 1.ร้อยละของรายการครุภัณฑ์ที่ได้รับเป็นไปตามแผนการจัดหาพัสดุ |  | ปีงบประมาณ 2563 | งานพัสดุ |
| 4.จัดหาครุภัณฑ์สำนักงาน | 1.ร้อยละของรายการครุภัณฑ์ที่ได้รับเป็นไปตามแผนการจัดหาพัสดุ |  | ปีงบประมาณ 2563 | งานพัสดุ |

**6.ด้านการสื่อสารภายในหน่วยงาน** เผยแพร่บทบาทหน้าที่และการปฏิบัติงานขององค์การบริหารส่วนตำบลบ้านพราน ผ่านช่องทางต่างๆ อย่างชัดเจน ถูกต้อง ครบถ้วน สมบูรณ์เป็นปัจจุบัน

**แนวปฏิบัติ**

1) ให้ความสำคัญในการเปิดเผยและการเข้าถึงข้อมูลข่าวสารองค์การบริหารส่วนตำบล บ้านพรานอย่างเปิดกว้าง ทั่วถึง บนพื้นฐานแห่งพระราชบัญญัติข้อมูลข่าวสารของทางราชการ พ.ศ.2540 ควบคู่ไปกับการเปิดโอกาสการมีส่วนร่วมของผู้รับบริการและผู้มีส่วนได้ส่วนเสีย และประชาชน

6.1 นโยบายหลัก

ให้ความสำคัญของรูปแบบ วิธีการ การสื่อสารเพื่อถ่ายทอดเกี่ยวกับนโยบายทั้ง 5 ด้าน ให้บุคลากรทุกคนทุกประเภททุกระดับในองค์การบริหารส่วนตำบลบ้านพรานรับทราบเพื่อให้เกิดผลต่อความตระหนักและให้ความสำคัญถึงการปฏิบัติงานที่มีคุณธรรมและความโปร่งใส

6.2 มาตรการ/แนวทาง

ถ่ายทอดนโยบาย/มาตรการการบริหารงานด้วยการซื่อสัตย์สุจริตในหน่วยงาน ให้บุคลากร ทุกคนทุกประเภททุกระดับรับรู้เข้าใจและนำไปปฏิบัติอย่างมีคุณธรรมและความโปร่งใสและประชาสัมพันธ์ให้สาธารณชนได้รับทราบ

6.3 แผนงาน หรือโครงการ/กิจกรรม

|  |  |  |  |  |
| --- | --- | --- | --- | --- |
| **โครงการ/กิจกรรม** | **ตัวชี้วัด** | **งบประมาณ** | **ระยะเวลา**  **ดำเนินการ** | **หน่วยงาน**  **รับผิดชอบ** |
| 1.โครงการประชาสัมพันธ์นโยบาย/มาตรการการบริหารงานด้วยการซื่อสัตย์สุจริต | 1.จำนวนสื่อประชาสัมพันธ์นโยบาย/มาตรการการบริหารงานด้วยความซื่อสัตย์สุจริต | - | ปีงบประมาณ 2563 | งานประชาสัมพันธ์  สำนักปลัด อบต./กองคลัง/กองช่าง/กองการศึกษา/กองสวัสดิการสังคม |

จึงประกาศให้ทราบโดยทั่วกัน

ประกาศ ณ วันที่ 1 ตุลาคม พ.ศ.2562



(นายวินัย บุญศรี)

นายกองค์การบริหารส่วนตำบลบ้านพราน